– Ռուսական պրոպագանդան ներկայումս կատարելագործվելով դարձել է բավականին հզոր քաղաքականության գործիք, որով Ռուսաստանն իր ազդեցությունն է տարածում ոչ միայն իր սահմաններից դուրս, այլև հասարակության մեջ: Այդպիսով նախապատրաստում է ազդեցության համար բարենպաստ խավերի, որոնք և ընկալունակ են դառնում ռուսական այդ մանիպուլյացիաների համար։ Այսինքն՝ Ռուսաստանը պրոպագանդայի միջոցով անում է այն, ինչ 4000 տարի առաջ անում էր չինացի զորավար Սուն Ցզին։ Նա ասում էր՝ լավագույն պատերազմն այն է, երբ հասնում ես քո նպատակին առանց պատերազմի։ Փաստորեն մենք դրա հետ գործ ունենք. ռուսական պրոպագանդան լրատվամիջոցները չեն, լրագրողները չեն, դա զորատեսակ է՝ այնպես, ինչպես հրետանին, տանկային զորքերն ու հրթիռները։ Այնտեղ աշխատողները գեներալներ, գնդապետներ, կապիտաններ ու լեյտենանտներ են։ Հաշվի առնելով այն թրենդը, որով ընթանում է Միացյալ Նահանգների քաղաքականությունը, ըստ իս՝ սա ՄքՄասթերի կողմից արված չափազանց կարևոր հայտարարություն է։